Lav et referat af nedenstående tekst:

Tekst:
Hvert minut tæller, når en person falder om med hjertestop. Det er med den tanke i baghovedet, at Region Nordjylland nu indfører sin tredje frivillige ordning, hvor borgere hjælper borgere - nemlig TrygFonden Hjerteløber. Det er et af resultaterne af årets budgetforhandlinger for 2020 i Region Nordjylland, efter TrygFonden har tilbudt selv at betale ordningen de første fem år. - At styre et regionalt budget er en konstant afvejning af, hvordan vi får maksimal udbytte af hver eneste krone til fordel for de nordjyske borgere. Derfor er jeg så glad for, at vi med TrygFondens generøse tilbud kan udbygge et endnu mere fintmasket net til at gribe de hjertestop-tilfælde, hvor tid er af så afgørende betydning, siger regionsrådsformand, Ulla Astman (S). Nordjysk tradition for at træde til TrygFonden har vurderet, at man i Region Nordjylland samlet set kan rekruttere op mod 8000 hjerteløbere via ordningen. Ordningen fungerer ved, at man downloader appen Trygfonden Hjerteløber og derefter registrerer sig i appen som aktiv hjerteløber. Herefter kan man, når ordningen bliver endeligt aktiveret i Region Nordjylland, blive alarmeret via regionens akutberedskab, hvis der er et formodet hjertestop i nærheden. Og alle kan tilmelde sig ordningen, fortæller Grethe Thomas, der er projektchef i TrygFonden. - I Region Nordjylland har man en stærk tradition for at træde til for hinanden. Det er de eksisterende førstehjælperordninger i regionen gode eksempler på. Vi tror på, at TrygFonden Hjerteløber kan blive et godt supplement til de eksisterende ordninger og håber, at mange allerede i dag vil downloade appen og registrere sig som hjerteløbere, siger Grethe Thomas. - Alle kan gøre en forskel ved hjertestop. For at blive hjerteløber er det derfor ikke et krav, at du har været på kursus i genoplivning. Det er en generel anbefaling, men det vigtigste er, at du er klar til at træde til, og at personen med hjertestop får hurtig hjælp med hjertelungeredning og hjertestarter. Den tredje frivillige ordning i Nordjylland I forvejen har Region Nordjylland to frivillige ordninger – 112 Akuthjælper og SMS-Hjertestop - der tilsammen har mere end 1500 engagerede nordjyder tilknyttet. Det særlige ved de to eksisterende frivillige ordninger i Nordjylland, er, at et korps af frivillige er gået sammen i lokalområdet. Man er derfor en sammentømret flok, der hjælper hinanden før, under og efter, at der er behov for at rykke ud. 112 Akuthjælper adskiller sig yderligere, idet de frivillige her får særlig uddannelse af Region Nordjylland og dermed kan tage sig af en længere række problemer udover hjertestop, såsom mindre forbrændinger, brud, insulinchok eller vejrtrækningsbesvær.

Referat:
Region Nordjylland indfører nu sin tredje frivillige ordning, hvor borgere hjælper borgere.